title: Ο μεταρρυθμιστικός αναπροσανατολισμός των οργανισμών υγείας μέσω της διοίκησης ολικής ποιότητας (Η περίπτωση της ιδιωτικής κλινικής Mediterraneo Hospital)
title: The reform reorientation of healthcare organisations through total quality management (The case of the private clinic Mediterraneo Hospital)
titleType: AlternativeTitle
Creators: name: Νικολάου, Γεώργιος
Publisher: name: Πανεπιστήμιο Δυτικής Αττικής
Year: 2021
Subjects: Διοίκηση ολικής ποιότητας
Οργανισμοί υγείας
Ποιότητα
Πρότυπα ποιότητας
Μεταρρυθμιστικός αναπροσανατολισμός
Total quality management
Health organizations
Quality standards
Reform reorientation

description: Στο σύγχρονο κόσμο, παρατηρείται όλο και περισσότερο η χρήση του όρου «ποιότητα» στις καθημερινές μας συναλλαγές με οργανισμούς και επιχειρήσεις, προκειμένου να χαρακτηρίσουμε τα προϊόντα ή τις υπηρεσίες που λαμβάνουμε. Ακόμα και αν δεν είμαστε σε θέση να δώσουμε ένα σαφή ορισμό, στη συνείδηση όλων μας, ο όρος ποιότητα είναι συνυφασμένος με κάτι που συγκεντρώνει καλά ή θετικά χαρακτηριστικά. Η πολυδιάστατη έννοια της ποιότητας, έχει απασχολήσει εδώ και δεκαετίες τoν ερευνητικό κόσμο. Δεκάδες ορισμοί έχουν αποδοθεί και παρόλο που δεν υπάρχει κάποιος παγκοσμίως αποδεκτός, όλοι τους συγκλίνουν σε τρία βασικά χαρακτηριστικά: α) η ποιότητα εμπεριέχει την έννοια της ανταπόκρισης και υπέρβασης των προσδοκιών των πελατών, β) είναι δυναμική (συνεχώς μεταβάλλεται) και γ) επιδέχεται βελτίωσης. Στο σύγχρονο επιχειρηματικό ανταγωνιστικό περιβάλλον που έχει διαμορφωθεί, η ποιότητα και η επένδυση σε αυτή, έχει αποτελέσει για τις επιχειρήσεις ανάγκη επιβίωσης. Οι μεταρρυθμίσεις που πραγματοποιούνται σε διοικητικό επίπεδο και η στροφή στην υιοθέτηση Συστημάτων Διασφάλισης Ποιότητας αποτελεί πλέον μονόδρομο προκειμένου οι επιχειρήσεις και οι οργανισμοί να εξασφαλίσουν την αποδοτικότερη λειτουργία τους, την καλύτερη φήμη τους, την ικανοποίηση των πελατών τους και τελικώς τη βιωσιμότητά τους. Αυτός ο διαρκής αγώνας περνά μέσα από τη Διοίκηση Ολικής Ποιότητας· μια διοικητική φιλοσοφία για τη βελτίωση της ποιότητας και αποτελεσματικότητας των οργανισμών που περιλαμβάνει τη δέσμευση, την εφαρμογή μεθόδων σε όλα τα στάδια της παραγωγικής διαδικασίας, την επιστημονική γνώση, τη συμμετοχή όλου του έμψυχου δυναμικού και τη συνεχή προσπάθεια για βελτίωση. Οι Οργανισμοί Υγείας (Νοσοκομεία) ως οικονομικές παραγωγικές μονάδες δεν θα μπορούσαν να μείνουν ανεπηρέαστοι από αυτή τη μαζική στροφή στη Διοίκηση Ολικής Ποιότητας. Τα τελευταία είκοσι χρόνια φαίνεται να έχουν επιδοθεί σε έναν αγώνα διασφάλισης της ποιότητας των παραγόμενων υπηρεσιών τους μέσω της εφαρμογής διεθνών προτύπων ποιότητας (π.χ. ISO), προκειμένου να καταστούν ανταγωνιστικοί έναντι άλλων παρόχων, να μεγιστοποιήσουν την ικανοποίηση των πελατών-ασθενών τους, να παρέχουν πιο αποτελεσματικές υπηρεσίες και να ελέγχουν καλύτερα τα κόστη. Η εφαρμογή ΔΟΠ όμως, επισύρει πολλές διαρθρωτικές αλλαγές στον διοικητικό χάρτη ενός οργανισμού και σε όλα τα επίπεδα. Μέσω του μεταρρυθμιστικού αναπροσανατολισμού το διοικητικό μοντέλο γίνεται οριζόντιο ενώ προκύπτουν νέες απαιτήσεις και συνεπώς νέες θέσεις εργασίας προκειμένου να κατανεμηθούν οι αρμοδιότητες. Στο πλαίσιο αυτό, στην παρούσα εργασία, αρχικά αποσαφηνίζονται οι έννοιες της ποιότητας και της διοίκησης ολικής ποιότητας και όλων των προσδιοριστικών τους παραμέτρων. Κατόπιν, αποτυπώνεται η σημασία των όρων για τους οργανισμούς υγείας και ακολούθως, στο ερευνητικό μέρος μελετάται και καταδεικνύεται ο τρόπος με τον οποίο η διοίκηση ολικής ποιότητας επηρέασε διοικητικά τη λειτουργία της Ιδιωτικής Κλινικής Mediterraneo Hospital.